Leon I.a (aita santua)

Leon I.a (Toskana,  - Erroma, 461eko azaroaren 10a) aita santua eta Elizaren doktore izan zen, 440tik 461ra. Handia ezizenaz ezagutzen diren hiru aita santuetatik lehena da.

 Bizitza 
Quintianus izeneko gizon baten semea zen. Datu historiko zaharrenek, Zelestino I.a aita santua zelarik, Erroman diakono gisa kokatzen dute. Diplomatiko nabaria bihurtu zen Sixto III.a aita santua zelarik, eta Albino eta Flavio Aezioren arteko gatazka konpontzera joan zen, Valentiniano III.a Mendebaldeko enperadorearen aginduz. Lan horretan ziharduen, Sixto III.a aita santuaren hil zenean. 440ko uztailaren 19an, aita santu izendatu zuten. Ofizialki, aita santu gisa, urte bereko irailaren 29an hasi zen.

Arrakasta handiz borrokatu zen Eliza katolikoaren aurka zihoazen sinesmenen aurka —pelagianismoa, priszilianismoa eta manikeismoa, horien artean—. Baina, bere aitasantualdiko gertaerarik ezagunena Mantuan, Atilarekin izan zuen topaketa izan zen, 452an, Atila Erroma suntsitzera zihoanean. Inork ez daki zer esan zion Leon I.ak, baina agintari hunoak atzera egin zuen eta Erroma txikiziotik salbatu zen.

Hiru urte geroago, ordea, ez zuen Genseriko bandaloarekin zorte bera izan, eta bandaloek Erroma arpilatu zuten. Aita santuak haiekin lortu zuen gauza bakarra herriko biztanleen bizitza errespetatzea eta herriari berari su ez ematea izan zen. 461ko azaroaren 10ean hil zen. 1574an, Eliza katolikoak santu izendatu zuen: santuaren ospakizuna haren heriotzaren egunean bertan da.

 Erreferentziak 
 Aita santuen izenak Euskaltzaindiaren 129. araua

 Kanpo estekak 

Kategoria:Aita santuak
Kategoria:Santu katolikoak
Kategoria:Eliza ortodoxoko santuak
Kategoria:Santu anglikanoak
Kategoria:V. mendeko biografiak
Kategoria:Katolizismoari lotutako eztabaidak
Kategoria:Erromatar Inperioko biografiak